নিজস্ব প্রতিবেদক: জাতীয় সংসদে ২০১৮-১৯ অর্থবছরের জন্য ৪ লাখ ৬৪ হাজার ৫৭৩ কোটি টাকার বাজেট পাস করা হয়েছে। আগামী ১ জুলাই থেকে এই বাজেট কার্যকর হবে। স্পিকার ড. শিরীন শারমিন চৌধুরীর সভাপতিত্বে জাতীয় সংসদে সরকার ও বিরোধী দল জাতীয় পার্টির স্বতঃস্ফূর্ত অংশগ্রহণে এই আজেট পাস হয়। এর আগে কণ্ঠভোটে বিভিন্ন মন্ত্রনালয়ের বিল উত্থাপন ও পাস করা হয়। গতকাল বৈষম্য দূর করে টেকসই উন্নয়নের লক্ষ্যে অর্থমন্ত্রী আবুল মাল আবদুল মুহিত সর্বোচ্চ ৫ লাখ ৭১ হাজার ৮৩৩ কোটি ৮২ লাখ ৯২ হাজার টাকা ব্যয়ের অনুমোদন নিতে নির্দিষ্টকরণ বিল-২০১৮ পাসের প্রস্তাব উত্থাপন করেন। পরে কণ্ঠভোটে তা সর্বসম্মতিতে পাস হয়। পরবর্তীতে স্পিকারের অনুমতি নিয়ে দাঁড়িয়ে সংসদ সদস্যদের সবাইকে বাজেটোত্তর নৈশভোজে যোগ দেওয়ার আমন্ত্রণ জানান অর্থমন্ত্রী আবুল মাল আবদুল মুহিত।